
]R,es  novae  et  inauditae  excusatione  commen¬ 
dari  solent,  ne  quae  antiquitus  satis  ratae  essent, 
illae  hodie  pro  falsis  rejectae  inconsulto  nimis 
ac  temere  videantur.  Scilicet  ipsa  novitas 
suspecta  est :  nec  injuria  quidem,  vel  me  judi- 

ce ;  modo  ab  illo  oblata  sit  quem  non  anni  de¬ 
coravere,  non  usus  docuit :  quippe  cujus  con¬ 
fictae  opiniones,  tanquam  ardentioris  ingenii  fa¬ 
cinora,  laudantur  simul  et  negliguntur.  Quod 
ad  me  attinet,  si  quae  mihi  tractanda  suscepi, 
ea  non  probis  argumentis  fuero  ac  justis  cona¬ 
tus  rationibus  stabilire,  in  me  descendat  culpa. 
Quem  potius  haud  aequum  extitisse  defenso¬ 
rem  censeatur,  quam  illa  falsa  esse  maluerim. 
Quae  posthac  lautius  ac  lucidius  aliquando  ex¬ 
ponet  praeclarus  ille  vir,  cujus  id  omne  est 
quicquid  laudis  habent.  Ostendet  nimirum 
exorta  illa  esse  ex  observatione  multiplici  ac 
indefessa :  ostendet  sibi  viguisse,  illa  crevisse, 
maturuisse  non  in  vitae  fallentis  semita,  non  in¬ 
ter  umbratiles  academi  silvas,  sed  inter  arduas 
res  et  molestas,  adversa  valetudine,  et  ingraves¬ 
cente  dolore.  Quod  si  unquam  eveniat,  simpli¬ 
citas,  venustas,  pulchritudo,  charites  simul  ac 
veneres  amicissime  conjurantes,  vel  invitis  ex¬ 
torquent  assensus. 

Non  ego  illud  parvi  asstimo,  quod  jam  mihi 
aperte  confiteri  liceat  opiniones  me  illas,  quas 
ad  exponendas  hodierni  est  negotii,  a  clarissi- 

mo  Curry  acceptas  servasse  :  quod  liceat  quo¬ 
que  confiteri  quam  totam  illi  fidem  lubens  con¬ 
cedam.  Quem  cum  audiret  puro  illo  ac  ele¬ 
ganti  sermone  disserentem,  quotus  est  quisque 
qui  laudationem  recusare  posset  si  vellet,  aut 
vellet  fortasse  si  posset  ? 


. . . . his plausive  tuords 

“  He  scattered  not  in  ears,  hut  grafted  tkem , 

“  To  groxu  there ,  and  to  hear 

Neque  ego  is  sum  qui  sperem  me  tanti  viri 
sententiis  auctoritatem  posse  addere  :  nunc  so¬ 
lummodo  in  concilio  est  ut  qua  potero  illas 
brevitate  perstringam :  et  denique,  si  quid  ipse 
noverim,  id  testimonio  deponam.  Quod  si 
mihi  vita  supersit,  eam  me  praenuntio  impensu* 
rum  in  hac  doctrina  indaganda:  exerciturum 
me  quas  mihi  cunque  vires  suppeditarit  natura 
(quibus  si  exiles  sint  industria  subveniat)  in  illa 
promovenda,  augenda,  locupletanda ;  modo 
qua  nunc  sum  opinione  de  utilitate  ejus,  ea  us¬ 
que  permanserim. 

Gratulor  mihi  quod  in  partes  nostras  accer- 
sire  possim  magna  illa  nomina  Cheyne,  Aber- 

nethy,  et,  quod  alii  forsan  mirabuntur,  Hamil- 
ton.  In  prseclaro  suo  libro  “  de  Hydrocephalo 
acuto”  videtur  Cheyne,  suis  ipsius  viribus,  opi¬ 
niones  sibi  excogitasse  haud  ita  diversas  ab  illis 
a  Curry  expromptis  :  quas,  ut  liquet,  non  no¬ 
verat,  quanquam  per  multos  annos,  praelectio¬ 
num  ope  publici  juris  fuissent.  Porro,  quos 
morbos  Abernethy  statuit  omnium  communia 
esse  vitia  viscerum  a  quibus  alimenta  conco¬ 
quuntur,  eos  unius  esse  jecoris  Curry  autumat. 
Verum  enimvero,  vix  aut  ne  vix  fieri  potest, 
quin  qui  tam  mirifice  inter  se  consentiunt  in¬ 
signes  experientia,  scientia,  ingenio  viri,  aliis 
quoque  doctrinam  suam  vehementissime  com¬ 
mendent.  Quam  ego  illorum  cujusque  pro¬ 
priam  esse  statui,  utpote  quorum  principiis  iis¬ 
dem  haud  ita  diversa  contigit  applicatio. 

Cl.  sane  Hamilton,  qui  nullam  non  impen¬ 
dit  curam  quo  longa  experientia  solidam  et  ex¬ 
quisitam  doctrinam  sibi  compararet,  fecit  exin¬ 
de  ut  non  nisi  summa  observantia  excipiamus 
quicquid  in  libro  suo  obtulerit  “  de  Medicami¬ 
num  Purgantium  utilitate.”  Quem  ego  adeo 
non  nobis  adversari  ostensurum  me  spero,  ut 

vel  in  eandem  metam,  diverso  tamen,  neque  ita 
proximo,  itinere  festinet.  Ille  nimirum  expe¬ 
rientia  atque  usu  innititur;  nostrum  est,  ut 
monstremus  felices  ejus  successus  ex  ipsis  prin¬ 
cipiis  oriundos,  quae  leviter  hactenus  perstrinxi¬ 
mus. 


Hodierna  nostras  disceptationis  haec  praeci¬ 
pue  est  summa,  ut  explicem  magna  illa  ac 

VARIA  JECINORIS  OFFICIA  QUAM  MIRIFICE  VALE¬ 
TUDINI  MODERENTUR  :  QUIBUS,  NON  NISI  RITE 
PERACTIS,  CORPUS  SALUTE  FRUITUR  LJESIS 
DENIQUE,  GRAVISSIMA  MORBORUM  SERIE  AFFLIGI¬ 
TUR,  QUI  VEL  TUM  PRIMUM  EXCITANTUR  VEL 
CERTISSIME  ADAUGENTUR. 

Rectius  autem  interfuerit  quaerere,  Quce  sit 
illa  functio  hepatica ,  et  quanti  sint  effectus  ejus 
in  oeconomia  animali . 

Jecur  igitur,  non  ut  caeterae  glandularum, 
ab  arteria  enutritur,  cui  solummodo  officio  est 
ut  sanguinem  ei  deferat.  Quod  autem  ad  se¬ 
cernendi  suam  facultatem  attinet,  sanguinem 

refluum  ab  omnibus  abdominis  visceribus  con¬ 
coquentibus,  per  venam  excipit :  qui,  vel  illic 
adeo  mutatur,  (quod  plerisque  visum  est,)  ut 
aptus  evadat  ad  bilem  deponendam :  vel, 
(quod  satius  est,)  *  ut  haec  ab  illo,  jecoris  ope, 
secernatur.  Par  est  tamen,  ut  et  aliud  quodam 
esse  jecinoris  oflicium  praeter  simplex  secernen¬ 
di,  vel  a  modo  quo  hoc  fit,  suspicemur.  Hu¬ 
mor  enim  ille,  ciborum  digestioni  ministrans, 
ab  arteria  secerni  potuisset ;  quod  in  pancreate 
videmus.  Contra  autem  evenit,  ut  venae  visce¬ 
rum,  arterias  comites  deserentes,  in  truncum 
satis  magnum  coeant  jecinori  distribuendum. 
Quo  cum  deveniat,  multiplici  statim  divisione 
ramulos  suos  huc  illuc  jactat ;  adeo  tamen,  ut 
lapsu  quodam  erratico  in  omnes  jecinoris  par¬ 
tes  conferat  se  ac  diffundat.  Quoniam  autem 
ramulorum  capacitas  valde  exsuperat  illam 
trunci,  fit  exinde,  ut  sanguis,  debiliori  impetu 
profluens,  quandam  opportunitatem  jecinori 


*  Ut  haec  ab  illo,  jecoris  ope,  secernatur;  vel,  (mutatis 
verbis,)  In  vasis  viscerum  dotes  quasdam  acquirit  sanguis, 
quas  ad  sejungendas  necesse  est  hepar  munere  perfungi  suo . 

prsebeat,  ut  ipse  potestati  ejus  longius  subjice¬ 
retur. 

Neque  me  fugit  ab  Abernethy  infantis  sec¬ 
tionem  narrari,  cujus  portarum  vena  in  cava 
terminasset,  neglecto  omnino  jecinore.  Hoc  au¬ 
tem  bilem  etiamnum  secreverat;  adeo  tamen,  ut 
inter  gustandum  neque  tam  acerrimas  amaritu¬ 
dinis,  nec  saporis  tam  putidi,  quam  solitum  est, 
sentiretur.  Quas  cum  ita  essent,  persuasit  sibi 
vir  ille  egregius,  bilem  posse  laudabilem  se¬ 
cerni  vel  a  sanguine  arterioso.  Huic  tamen 
opinioni  duo  adversantur  :  neque  ipsa  bilis  sci¬ 
licet  non  deficiebat,  et  natus  menses  decem 
emortuus  est  infans. 

Contra  ii,  quibus  necesse  esse  videtur  ut  per 
jecur  fluat  venosus  sanguis,  ad  foetus  rationem 
considerandam  nos  referunt ;  quippe  cujus,  ut 
aiunt,  non  nisi  post  mutatum  sanguinis  cursum, 
cum  portarum  vena  venosum  solummodo  san¬ 
guinem  exceperit,  bilis  perfecta  et  absoluta  se¬ 
cernitur.  Monere  autem  supervacuum  est, 
longe  alium  sanguinem  per  portarum  ramulos 
post  partus  fluere  ac  in  foetu,  cum  ita  proxime 
cum  vena  umbilicali  connexi  sint.  Quam  sci- 

licet  foetus  structuram  considerans  Carolus 
Bell,  “  hoc,”  inquit ,  “  modo  secretae  bilis  ac- 
“  tionem  praecavet  natura.  Illa  autem,  statim 
t€  atque  in  lucem  editus  est  infans,  mutato  san- 
“  guinis  circuitu,  plenius  effunditur  :  et  visce- 
“  ribus  abdominis  quasi  stimulos  suos  admo- 
“  vens,  excitat  ea  ad  agendum  et  irritat.” 
“  Quod  si  aliter  paratum  fuisset,  viscera  foetus, 
<c  quae  materia  quadam  differta  ac  distenta  vi* 
u  dere  est,  non  requiescerent  torpore  atque  in- 
“  ertia  occupata  *.” 

Quoniam  autem  illud  excernendi  officium, 
non  minoris  esse  momenti,  vel  in  jecinore,  re¬ 
putaverim,  quam  hoc  quo  secretio  fit ;  liceat 
ut  ea  argumenta  recenseam,  ex  quibus,  si  non 
citra  litem  ponatur,  saltem  verisimile  esse  vi¬ 
deatur. 

Machina  profecto  animalis,  ex  variis  quibus 
fungitur  muneribus,  sensim  sine  sensu  tabes¬ 
cens,  hic  illic  diversis  partibus  necessario  cor¬ 
rumpitur.  Renovatur  tamen  certa  aliqua  vi,  et 
assidue  reficitur,'  haud  secus  ac  corporis  illa 


*  BelPs  Anatomy  ofthe  Human  Body9  vol.  iv,  p.  124. 

continua  dispendia  nutrimenti  ope  reparantur. 
Corrupte  vero  et  functe  munere,  partes  idoneo 
quodam  paratu  e  corpore  eliminandae  sunt. 
Nec  hic  quidem  ipsa  sibi  deficit  natura.  Mi¬ 
ram  illam  profecto  et  multiplicem  glandularum 
structuram  exegit,  a  quibus,  inutile  quicquid 
est,  a  generali  massa  secernitur,  et  canali  ex¬ 
ceptum  foris  ejicitur. 

Quae  cum  ita  sint,  nunquam  satis  mirari  pos¬ 
sumus  tam  multos  commune  illud  glandularum 
excernendi  officium  jecinori  prorsus  negasse. 
Quae  forsan  ex  eo  creverit  opinio,  quod  bile, 
una  cum  liquore  pancreatico  in  duodenum  im¬ 
missa,  chylificationi  maxime  necessaria  inventa, 
eademque  ad  alvum  expediendam  auxilio  visa, 
caeteri  ejus  usus  ac  munera  haudquaquam 
scrutarentur.  Quod  si  intercludatur  bili  via  ? 
Haud  illico  enutriendo  corpori  prorsus  est  fi¬ 
nis.  Porro  chylus  est  albidus  :  faeces  flavescunt. 
Necesse  est  igitur  propriam  suam  naturam  de¬ 
perdat  bilis  dum  chylo  immiscitur :  eandem 
denuo  statim  sibi  sumat  cum  ad  intestina  crassa 
aliquando  pervenerit.  Hoc  autem,  cum  mini¬ 
me  verisimile  esse  videatur,  aliis  placuit  excer- 

pere  eam  quicquid  alimentorum  excernendum 
est,  et  sibi  attrahere,  uti  quod  magis  ineptum 
ad  nutriendum  fuerit  praeceps  auferat. 

Jure  igitur  tentandum  est  ut  longe  aliajeci- 
noris  officia  inveniamus.  Quod  si  secreti  li¬ 
quoris  proprietates,  qualitates  exquiramus :  si 
ipsius  glandulae  magnitudinem  consideremus : 
spectemus  quoque  quam  rationem  habeat  cum 
caeteris  visceribus :  sperandum  est  ut  vel  cer¬ 
tius  aliquid  probemus. 

In  humano  corpore  quarta  pars  abdominis 
jecinori  tribuitur.  Ex  vasculis  quasi  omnino 
constat.  Secretus  tamen  liquor  satis  est  par¬ 
cus.  Anne  igitur  credendum  est  Naturam, 
adeo  habilem  opificem,  ut  nunquam  non  fabri¬ 
cam  muneri  suo  quadret,  hic  unice  somniasse  ? 
tantaene  molis  glandulam  confecisse,  ut  liquo¬ 
rem  effunderet  minori  quantitate  quam  renes 
aut  mammae  ?  nuliane  ratione  tantum  sanguinis 
jecur  a  visceribus  abdominis  absorbeat,  dum 
propriam  quoque  arteriam  excipit,  quae  caeteris 
glandularum  abunde  sufficit  pro  ratis  earum 
muniis  ?  His  autem  percunctationibus  quid  sit 
respondendum  postmodo  videbitur. 

Sanguis  igitur,  post  secretam  bilem,  paucis 
admodum  venis  exceptus,  ab  iis  in  cavam  infe¬ 
riorem  traditur,  et  proximo  itinere  ad  cor  re¬ 
vertitur. 

Quanquam  chemia  haud  ita  hodie  provecta 
sit,  ut  venosi  sanguinis  et  arteriosi  diversitatem 
ostendat ;  tamen  per  se  res  satis  liquet.  Suus 
enim  cuique  est  color :  et  venarum  sanguis  non 
nisi  cum  vitee  jactura  cerebro  transmitti  potest. 
Itaque  mutabatur  quodammodo  dum  per  cor¬ 
pus  flueret.  Circuitu  autem  sanguinis  nondum 
prorsus  absoluto  pulmonem  subit :  ubi  carbo¬ 
nem  separans  et  excernens,  pristino  suo  muneri 
aptus  evadit.  Haud  secus  per  jecur  fluens,  ille 
sanguis  viscerum  abdominis  bilem  edit,  ex  car¬ 
bone  potissimum  constantem.  Hinc  inceptum 
nimirum  in  jecinore,  opus  integre  peractum  est 
in  pulmone. 

Praeter  alia  igitur  ex  quibus  bilis  constat, 
carbo  ille  a  sanguine  excernitur,  non  pulmonis 
solum  sed  jecinoris  quoque  ope.  De  quibus 
utique,  quam  inter  se  magnitudinum  rationem 
conservent,  operis  pretium  foret  quaerere.  In 
molluscis  igitur  pergrande  est  jecur  :  in  piscibus 

amplum  admodum  et  oleosum  :  haud  ita  mag¬ 
num  mammaliis  contigit  et  alituo  generi .  Et 

“  lorsque  Fobservation”  ( inquit  Cuvier)  ec  nous 
u  montre  des  raports  constans  de  forme  entre 
cc  certains  organes,  nous  devons  en  conclure 
qu’ils  exercent  quelque  action  Fun  sur 
tc  Fautre  ;  nous  pouvons  meme  etre  menes 
“  par-la  a  des  conjectures  heureuses  sur  les 
<c  usages  de  Fun  ou  de  Fautre.  C’est  ainsi  que 
“  la  grandeur  plus  considerable  du  foie  dans 
“  les  animaux  qui  respirent  moins,  et  la  priva- 
cc  tion  totale  ou  en  sont  les  insectes  donc  la 
respiration  est  la  plus  complete  qu5il  soit 
“  possible,  puisque  tout  leur  corps  est,  pour 
“  ainsi  dire,  un  poumon,  on  fait  penser  que  le 
cc  foie  supplee  jusqu’a  un  certain  point  a  ce 
cc  dernier  orgatie,  en  enlevant  comme  lui  au 
cc  sang  ses  deux  principes  combustibles 

Saepius  autem  rogari  soleo  :  Quid  ?  si  tam 
magna  officia  jecori  exequenda  sunt,  qui  fit  ut 
gravissimo  interdum  morbo  urgeri  posset,  nec 
iilico  praeceps  fiat  vitae  jactura  ?  Indicatur  scili- 


%  Legans  dy Analomie  Comparce,  tom.  i,  p.  lvii. 

cet  morbus  qui  scirrhus  audit.  Cujus  initium 
inflammatio  est :  aucta  simul  visceris  magnitu¬ 
dine  :  aucta  quoque  ipsius  secreti  liquoris  quan¬ 
titate,  qualitate  ejusdem  itidem  inquinata.  Inde 
lympha  in  jecoris  interstitia  effunditur  :  secretio 
tandem  aliquando  impeditur,  et  ipsa  glandula 
muneribus  suis  impar  sensim  imminuitur.  Ne¬ 
que  ego  sane  inficias  iverim  talem  morbum 
ventriculum  et  intestina  vehementer  affligere. 
Attamen  scire  contra  velim,  quid  iis  elementis 
accidat  haud  amplius,  ut  visum  est,  a  sanguine 
secretis.  Profecto  ea  fere  est  conditio  hujus 
morbi,  ut  aegrotantium  cuticula  immundo  quo¬ 
dam  ac  luteo  colore  statim  flavescat.  Quod 
sane  adeo  non  infrequens  est,  ut  inter  peritos 
pro  certo  hujusmodi  morborum  indicio  habea¬ 
tur.  Plerisque  tamen  visum  est,  eo  flavescere 
cuticulam  quod  bilis  probe  secreta,  impeditis 
canalibus,  in  jecur  refluat,  et  denuo  resorbea¬ 
tur.  Ex  incisis  autem  cadaveribus  satis  super- 
que  constat  pallidum  et  contractum  jecur  non 
posse  secernere :  quod  quoque  ex  alvi  albidis 
dejectionibus  clarius  innotuisset.  Attamen 
haudquaquam  inventum  est  ductus  porosque 

biliarios,  magis  quam  caetera  jecoris  materies, 
morbo  esse  obnoxios.  Neque  verisimile  esse 
videtur  ductus  illos  obstrui,  extrema  vasculo¬ 
rum  secernentium  vitio  carere.  Universi  enim 
jecoris  morbus  est— non  proprius  ductuum. 

Quod  si  cutis  flavedo  a  bile  dependeat,  vel 
ejusmodi  quodam  fluido,  sat  liquet  eam  a  jeci- 
nore  non  potuisse  secerni :  potuisse  autem  a 
vasculis  alia  quadam  corporis  parte  sitis  sepa¬ 
rari.  Quod  sane  cuti  crediderim  officio  fuisse, 
quippe  'quae  secernendi  munere  continuo  fun¬ 
gitur.  Cum  autem  nullum  alium  corporis  hu¬ 
morem  novimus,  quo  tincta  cutis  flavescat,  bi¬ 
lem  causa  fuisse  statuendum  est.  Quod  si  non 
eo  referendus  est  color  ille  subflavus,  cum  cutis 
aliqua  parte  contusa  fuerit :  attamen  haud  scio 
an  nullus  sibi  persuadere  possit  totam  corporis 
superficiem,  vitiato  jecinore,  illud  periculi  sub- 
iisse. 

Nullos  quoque  latere  potest,  maximam  fae¬ 
cum  partem  in  intestina  excretam  fundi.  An¬ 
ne  igitur  credendum  est  huic  operi  jecur  so¬ 
lummodo  non  inservire,  cujus  fabrica  vasculo¬ 
rum  non  multo  minor  est  quam  tota  illa  intes- 

tinorum  crassiorum  ?  Plurimis  quoque  corporis 
organis  duplex  tribui  solet  officium.  Hinc  cu¬ 
tis  excernendo,  corpus  refrigerat.  Pulmones 
excernunt,  et  voci  subveniunt.  Renes  excer¬ 
nunt,  et  ventriculo,  cuti,  pulmonibus  rationem 
quandam  gerunt,  dum  ipsi  bili  viam  patefa¬ 
ciunt.  Jecur  quoque  excernit,  atque  eo  diges¬ 
tioni  mirifice  inservit. 

Quae  cum  ita  sint,  statuendum  est,  esse  je¬ 
cur  viscus,  omnium,  quae  in  toto  corpore  repe- 
riuntur,  pro  muneribus  suis  gravissimum  :  cre¬ 
dendum  quoque  ab  illo  fieri  quandam  sanguinis 
depurationem  ;  dum  quae  excreta  sunt,  mirabili 
naturae  oeconomia,  concoctionem  adjuvent,  et, 
quod  praecipuum  est,  intestinis  ipsis  vim  et  vi¬ 
gorem  addent. 

Restat,  ut  quis  sit  bilis  usus  in  intestinis  ex¬ 
plicem  :  quod  sane  mihi  huic  operi  accincto 
maxime  in  concilio  erat.  Atqui  monendum 
est,  me  in  iis  quos  morbos  adduxerim  jecoris 
laesam  junctionem  velle  ostendere.  Neque  ob¬ 
liviscendum  puto,  plerosque  medicorum,  cum 
integram  esse  jecoris  structuram  viderint,  eo 
autumasse  id  omni  immune  esse  vitio,  omnes- 

que  irrisui  praetendisse  quibus  alia  fuerit  opi¬ 
nio.  Cave  igitur  dixeris  salvam  fuisse  bilis  se¬ 
cretionem  ea  sola  de  causa,  quod  secto  cada¬ 
vere,  non  illico  jecoris  morbus  innotuerit 


Qua  vi  aut  quo  modo  bilis  secernitur,  pror¬ 
sus  ignotum  est.  Jecori  sanguis  transmittitur, 
inde  defluit  liquor,  a  sanguine  quo  productus 
est  valde  dissimilis.  Secretionem  excretio  sta- 
tim  subsequitur.  Bilis,  ab  extremis  venae  por¬ 
tae  ramulis,  in  duodenum  labitur  per  canalem 
communem  :  qui  intestini  tunicas  adeo  oblique 
perforat,  ut  val vulge  quaedam  structura  claudat 
identidem  bili  viam.  At  illa,  reflua  quodam¬ 
modo,  in  vesicam  felleam  recipitur,  ac  retine¬ 
tur  donec  exire  oportet.  Hoc  autem  functa 
officio,  alii  nimirum  ac  majori  inservit  vesica : 
receptaculo  enim  bili  oblato,  cavet  ne  illa  in 
ductus  rejecta  plenitudinem  morbumque  inde 
oriundum  inducat. 

Cum  autem  fellis  vesica  ductusque  musculis, 
ut  videtur,  careant,  fas  sit  dubitare  quo  modo 

jecur  excernit ;  sed  vis  ea  qua  saliva,  cibo  ac¬ 
cepto,  in  os  infunditur,  eadem  in  intestina  in¬ 
geret  satis  bilis,  simul  ac  necessitas  postulet. 
In  ventriculum  assumitur  cibus ;  quo  is  solvi 
posset  secernitur  humor ;  viscera  concoquentia 
omnia,  communi  quasi  consensu,  agunt;  omnia 
in  eundem  effectum  operam  suam  impendunt ; 
humores  suos  unumquodque  suppeditat,  pan¬ 
creas,  intestina,  jecur.  Scimus  quoque  ne- 
cesse  esse  sanitati  cujusque,  haec  cuncta  mune¬ 
ra  rite  expleri ;  et  quo  graviora  illa,  eo  majora 
depravationis  mala  esse. 

Harum  functionum  singularum  magnitudine 
perspecta,  bilis  usus  luculentius  cernemus. 
Jecori  ministrare  lienem  jampridem  putabatur, 
ex  eo  quod  hic  illi  sanguinem  directe  trans¬ 
mittit.  Lien  tamen,  quemcunque  in  usum  va¬ 
leat,  haud  dubio  extrahi  potest,  nec  bile  nec 
concoctione  obvie  mutatis. 

Pancreas  salivas  similem  humorem  secernit ; 
idque  ullo  alio  fungi  officio  documenta  nulla 
habemus.  Saliva  in  ore  deglutitioni  opitulatur ; 
succus  pancreaticus  in  intestinis  chylum  fluido- 
rem  reddit.  Res  utraque  concoctionem  cibi 

c 


18 


DE  HEPATIS  VI 


fortasse  juvat.  Pancreas  vero,  quamlibet  illi 
vim  tribuas,  scirrhosum  saepe  reperitur,  absque 
ulla  incommoditate,  donec  eo  usque  magnitu¬ 
dinis  processerit,  ut  ductus  biliarii  compriman¬ 
tur.  Probe  enim  memini  me  hominis  cuius- 
dam,  quem  fors  iniqua,  dum  summa  valetudine 
frueretur,  necaverat,  cadaver  secuisse,  in  quo 
pancreas,  omnino  induratum,  secernere  diu  ne¬ 
quierat.  Quod  autem  a  sectione  cadaverum 
accepimus,  experientia  vel  in  vivis  comprobat ; 
ductum  enim  pancreaticum  ligatura  Haighton 
obstrinxit,  absque  ulk  animalis  injuria  cujus 
periculum  fecerat. 

“  Intestina  scilicet  hisce  duobus  muneribus 
“  inserviunt,  ut  dispendia  corporis  reparent,  et 
“  quicquid  ad  id  corrumpendum  valeat,  ar- 
“  ceant  Hoc  posterius  colligitur,  proptc- 
rea  quod  intestina  humores  excernunt,  qui  noxii 
facti  fuerint  ex  mutationibus  quas  in  corpore 
subiere.  Alii  credunt,  hsec  excernenda,  una 
cum  succo  pancreatico,  ad  chylum  perficien-- 


*  Hamilton  on  Purgative  Medicines ,  p.  1  % 

dum  haud  parvum  contribuere.  Quae  profecto 
res  demonstrationem  haudquaquam  admittit. 
Succus  intestinalis  quoque,  eo  loci,  quo  chylus, 
non  inveniri  solet :  parvis  secernitur  glandulis, 
quibus  intestina  crassiora  abundant;  tenuiora 
carent.  Ab  his  glandulis,  dejectiones  fluidae  in 
dysenteria  excernuntur ;  cadavere  autem  secto, 
quam  paucae  glandularum  in  intestinis  tenuio¬ 
ribus,  morbo  affectae,  inveniuntur ;  eaeque  non 
nisi  ubi  ilion  et  colon  coeunt.  Nonne  igitur 
vere  dicamus,  eas  ad  materiam  excernendam 
inutilem  valere ;  hanc  autem  ad  corpus  nutrien¬ 
dum  prorsus  esse  ineptam  ? 

Cum  mihi  persuasum  sit  usum  bilis,  ex  sig¬ 
nis  defectus  ejus  perspectis,  quam  lucide  com¬ 
periri  posse  ;  hypochondriasin  seligere  decrevi, 
cujus  indicia  plane  dignoscuntur,  et  in  qua  tum 
quantitate,  tum  qualitate  deficit  bilis. 

In  hoc  morbo  viscera  pigerrima ;  faeces  albi¬ 
dae,  luteae,  saepe  nigrae,  foetidissimae,  tenaces, 
haud  facile  dejectae.  iEgro  erit  sapor  oris  pra¬ 
vus  ;  eructationes  nidorosae,  acidaeque ;  flatus ; 
cibi  fastidium  ;  plenitudinis  vel  ponderis  circa 
praecordia  sensus;  manu  scrobiculo  cordis,  aut 

margini  e  dextro  latere  costarum  admota*  do¬ 
lor.  Lingua  aut  albida,  aut  sordibus  obducta ; 
cutis  arida,  tactuque  ingrata.  Respiratio  cita¬ 
ta,  et  palpitatio  cordis  a  causis  minimis  saepius 
inductae.  Languor  ad  incumbendum  operi  ae¬ 
grum  inhabilem  reddit ;  quies  ejus  somniis  hor¬ 
rificis  perturbatur ;  animus  timori  et  vanae  de¬ 
sperationi  cedit.  Crediderim  posse  neminem 
infelicem  ejus  statum  describere ;  neminem, 
quem  non  experientia  molesta  docuerat,  mise¬ 
rias  posse  animo  concipere.  Mente  dolet,  nes¬ 
cit  quapropter,  et  non  misericordiam,  sed  pro¬ 
bra  amicorum,  invenit. 

Hypochondriase  ita  descripta,  investigare  li¬ 
ceat  quatenus  credendum  est,  symptomata  ea  a 
jecinore  pendere.  Plerique  locam  ubi  bilis  in 
intestinum  introit  contemplantes,  eam  putant 
ad  chylum  perficiendum  valere.  Quae  sane  opi¬ 
nio  potius  assumpta  est,  quam  confirmata :  in 
ictero  bili  in  intestina  nullo  aditu  patente,  cor¬ 
pus  nutritione  non  cito  privatur.  Sed  si  cre¬ 
damus  bilem  quasi  stimulum  intestinorum  na¬ 
turalem  agere,  plane  oportet  ea  ad  duodenum 
intret,  adeo  ut  per  totum  canalem  hoc  munere 

fungatur.  Quum  uberior  fluat,  saepe  salutari¬ 
ter  purgat,  et  glandulas,  tunicamque  musculo¬ 
sam  intestinorum  incitat ;  illorum  secretionem, 
horum  motus  augens  :  quum  vero  deficiat  om¬ 
nia  perturbat.  Quae  si  ita  sint,  motus  intesti¬ 
norum  impeditus  haudquaquam  cc  constipationis 

effectus”  multo  magis  ejus  causa ,  esse  vide¬ 
tur  ;  nam  vel  obtutu  videndum  est,  alvum  prius 
torpuiisse  quam  feces  colligi  coepisse. 

Bilis  sana  flava  est,  adeo  tamen  ut  subfusca 
videatur.  Dotes  ejus  alkalinae  et  amarae  acri¬ 
moniam  et  putredinem,  in  quas  esculenta,  sive 
ex  carne  sint  sive  ex  plantis,  tam  prona  sunt, 
corrigere  valent.  Natura  ejus  saponacea  fecum 
tenacitatem  minuit,  quo  promptius  dejiciantur. 

Copia  et  qualitas  bilis,  diversis  temporibus 
secretae,  scrutatis  alvi  dejectionibus  facile  dig¬ 
noscuntur;  prout  enim  feces  a  colore  fusco 
abeant,  munus  jecinoris  plus  minusve  deprava¬ 
tur.  Bilis  aliquando  in  fellis  vesica  invenitur 
graminei  coloris,  etiam  sine  ullo  morbi  signo ; 
at  illa  plerumque,  aqua  admixta,  aliquatenus 
flavescit.  Quod  nisi  fit,  illico  credendum  est 
sanam  ejus  conditionem  deperdi.  <c  Haec  au- 

“  tem  bilis,”  ( ut  dicit  Abernethy,)  cc  tunc  po- 
“  tissimum  effundi  solet,  cum  organa  ea  cibum 
<c  concoquentia  morbo  quodammodo  affligun- 
€C  tur ;  neque  licet  suspicari  sanae  bilis  duo  esse 
“  genera 

Pro  morbi  diversitate,  faeces  maxime  diver¬ 
sae  sunt.  Materia  viscida,  mucosa,  albumini 
ovi  simillima,  saepe  ejicitur,  quam  ab  intestino¬ 
rum  glandulis  secerni  crediderim.  Alius  est 
status  bene  notus,  cerevisiae  spumae  similis,  tam 
spissitudine,  quam  colore  ;  qui  color  pallidus 
bilem  omnino  deesse  ostendit.  Anxietas  et 
pondus  circa  praecordia,  jecoris  quamlibet  func¬ 
tionem  comitantur  laesam  ;  ideoque  signa  sunt 
hypochondriasis  consueta.  Haec,  alvo  etiam 
soluta,  non  amoventur  ;  sed  non  multum  dolo¬ 
ris  afferunt,  donec  manus  jecoris  in  regionem 
prematur.  Ei  is  est  torpor,  vel  adeo  exilis  vis 
nervosa,  ut,  etiam  inflammatione  invasum,  ne 
quidem  morbi  aegrum  admoneat  5  sed,  manu 
leniter  admota,  dolor  vehementer  urget.  Alii 
dolorem  humeri,  nec  non  lateris  sinistri  sen- 

*  Abernethy  on  ihe  Constitutional  Origin  and  Treatment 
of  Local  Diseases,  p.  35. 

tiunt.  At  hi  dolores  manifeste  fallaces  sunt, 
quippe  qui  pressura  potius  levantur,  quam  adau¬ 
gentur.  Etiamsi  dolor  absit,  ne  fallamur  ca¬ 
vendum  est :  simul  atque  vero  signa  sunt  quae 
jecoris  malum  indicent,  pressura  latus  tentan- 
dum  est,  qua  morbus  forsitan  patebit.  At  sae¬ 
pius  evenit  ut  tentationes  quanquam  accuratissi¬ 
me  haud  raro  inefficaces  sint ;  nam  ex  visceris 
magnitudine  heri  potest,  ut  pars  solummodo 
vitiatur  quae  sub  costis  lateat. 

Lingua  fere  habenda  est  ventriculi  habitus- 
indicium  :  atque  sordes,  quibus  inquinatur  in 
hypochondriase,  demonstrant  quantum  alieni 
sit  particeps  morbi  ventriculus.  Lingua  varie 
afficitur,  pro  diversa  morborum  ratione.  In 
febre  arida  est  et  albida  ;  sed  ubi  viscera  con¬ 
coquentia  multum  defecerint,  sordida  fit  et 
subflava,  marginibus  apiceque  morbide  rubris. 
Saepe  quoque  tremula  fit  ex  acribus  in  intesti¬ 
nis  congestis,  quod  a  consensu  inter  nervos  oc¬ 
tavi  paris,  noni,  et  sympathetici  pendeat.  Qui¬ 
bus  autem  a  causis  eructationes  nidorosae  gig¬ 
nuntur,  haud  liquide  apparet ;  attamen  ab  iis¬ 
dem  crediderim,  quaecunque  eae  sint,  animam 

foetidam  oriri  :  quae  enim  aegri  hydrocephalo 
tentati  e  ventricula  ejiciunt,  juxta  olent,  atque 
oris  halitus. 

Respiratio  citata,  cordis  palpitatio,  languor, 
lassitudo,  aliaque  nervosi  generis  depravati,  in¬ 
dicia  :  ea  omnia  credendum  est  a  munere  jeci- 
noris  non  rite  peracto  pendere ;  bilis  enim  ita 
intestina  incitat,  ut  vigor  totius  corporis  pro¬ 
moveantur.  “  Cum  autem  compertum  habeam,” 
( inquit  Abernethy,)  “  a  nervoso  genere  irrita- 
cc  to  (utcunque  acciderit)  ventriculum,  intesti- 

na, jecur,  eodem  fere  tempore  affligi;  tunc 
“  jure  statuendum  puto  ea  omnia  organa,  ea* 
“  dem  agente  causa  proculdubio  affici.  Cere- 
6C  bro  laborante  intestina  mox  aegrotant :  quam 
cc  rationem,  inter  eas  corporis  partes  invicem 
66  subsistere  satis  est  notum.  Plerisque  autem 
“  visum  est  ventriculo  hos  effectus  referri :  at- 
u  tamen  opinor  causam  latius  quaeri  debere. 
“  Irae  enim  accessio  saepius  icterum  produxit ; 
“  in  infantibus  quoque  secretio  bilis  e  denti- 

*  V 

6£  tione  impediri  solet,  adeo  quoque  ut  alvi 
u  dejectiones  omnino  sint  pallidae.  Quod  si  a 
£C  capite  jecur  tam  vehementer  potest  affici, 

“  hoc  illi  eadem  lege  imperare  credendum  pu- 
«  to.” 


Ex  supradictis,  vis,  quam  bilis  exercet  in  in¬ 
testina,  satis  manifeste  patet.  Si  igitur  dejec¬ 
tiones  morbum  indicent,  fontes  scrutari  duci¬ 
mur,  a  quibus  qualitates  stercora  suas  acci¬ 
piunt  ;  inferre  illos  corruptos  esse,  atque  iis  ea 
remedia  adhibere  ut  potissimum  valeant. 

Quomodo  hypochondriasis  mala  ex  functione 
jecoris  nectitur  ostendere  dedi  operam :  hanc 
rationem  ad  unumquemque  hujuscemodi  mor¬ 
bum  accommodare,  nos  longius  ab  incepto  tra* 

■  •■•JL 

heret.  Dici  potest  me  non  hypochondriasin  se¬ 
legisse  debere,  hanc  ad  illustrandam  rationem  § 
utpote  quae  ab  aliquo  mentis  motu  saepe  oritur. 
Veruntamen  facile  animo  concipi  potest  effec¬ 
tum  diu  permanere  posse  postquam  causa  ces¬ 
saverit,  effectumque  denuo  causam  *  fieri,  ex 
qua  non  solum  aliae  corporis  partes,  atqui  etiam 
mens  ipsa  rursus  laboret.  Quod  mihi,  in  ma- 

trona  quadam,  fratreque  suo,  contigit  videre  li¬ 
cet  narrare.  At  illa,  mortuo  marito,  mentis 
depressione  laboraverat,  quae  jecoris  functio¬ 
nem  plane  corruperat ;  quod  sane  malum  non 
aperte  se  ostendit,  donec  janimi  moerorem  tem¬ 
pus  levasset ;  semel  autem  excitatum  (quan- 
quam  medicina  amara,  aliaque  quae  stomachum 
roborant,  corpusque  confirmant  adhiberentur) 
non  prius  cessavit  quam  mercurio  tentaretur. 
Hujus  "quoque  frater,  omnia  hypochondriasis 
signa  ostendit,  atque  eodem  modo  sanatus  est. 
Hic  autem  e  febre  intermittente  exortus  est 
morbus ;  quo  cernendum  est  eundem  effectum 
non  necessarium  ab  iisdem  causis  pendere. 

Morborum  unumquemque,  cui  hydrargyrus 
prodesse  queat,  accurate  describere  longum 
esset :  paucos  tamen  excerpam,  testesque  auc¬ 
tores  in  medio  deponam. 

Synochum,  typhum,  speciesque  eorum  di¬ 
versas  contagione  contractas  esse  plerisque  pa¬ 
tet.  Sunt  tamen  qua)  viscerum  muneribus  ab¬ 
dominis  malum  esse  indicant.  /Egro  est  lin¬ 
gua  sordida,  sapor  oris  ingratus,  sitis,  fasti¬ 
dium  cibi,  nausea,  vomitus  iteratus,  saepe  bili- 

osus,  alvus  initio  tarda,  mox  laxa  ;  stercora  de¬ 
jecta  lutea,  nigra,  foetida ;  urina  decoloris,  vel 
ruberrima,  cerevisiae  fortiori  consimilis.  Prae¬ 
ter  haec,  dolor  capitis,  dorsi,  lumborum,  vires  et 
animi  corporisque  demissae  ;  omnia  secernenda 
'vel  paucissima,  vel  multum  inquinata;  pete- 
chiis  et  vibicibus  cutis  distincta. 

Quae  si  hujuscemodi  morborum  certa  sint  in¬ 
dicia,  et  si  vires  intestinorum  a  jecinore  pro¬ 
moveri,  cernamus  ;  constat  nos  munia  ejus  in¬ 
tegerrima  quam  citissime  revocare  debere. 
Alvum  solummodo  ducendo,  (i.  e.  stercora  jam 
in  intestinis  constipata  ejiciendo,)  aegro  parum 
succurritur.  Sed  haec  hactenus. 


Historia  sua  Pestis,  quae  anno  mdccci  iEgyp- 
tos  vexabat,  dicit  Price,  “  alvum  prius  perti- 
“  naciter  torpuisse,  quam  morbum  innotesce- 
“  ret,  eandem  constipatam  perstitisse  etiam 
“  convalescentibus  aegris.  Plurimis  incolis  In- 
<c  diae,  in  regionibus  ventriculi  et  lienis  tumor 

“  magnus  erat,  quo  manibus  tentato  dolor  ve» 
“  hemens  urgebat  V* 

Medicus  ille  ad  alvum  purgandam,  et  ad  sa¬ 
livam  movendam  hydrargyro  utebatur.  Qui, 
cum  salivam  frictionis  ope  movere  nequibat, 
purgando  solum  hydrargyrum  prodesse  ratus 
est :  fatetur  idem  aegrotantium  mortuum  esse 
neminem,  cujus  in  ore  saliva  excitata  est ; 
quanquam,  hoc  salutis  signo  non  viso,  plurimos 
sanatos  esse.  Cum  non  crediderim  omnino 
esse  necessarium  in  os  salivam  reddere,  auxi¬ 
lium  tamen  quod  hydrargyrus  praestat,  vi  ejus 
cathartic^  tribuendum  puto :  quam  opinor 
non  esse  solummodo  alvum  expediendi  faculta¬ 
tem,  sed  quoque  ductus  jecinoris,  nec  non  ali¬ 
orum  viscerum,  emulgendi \  Quod  ad  efficien¬ 
dum  hydrargyrum  valere  constat,  ex  eo  quod 
plurimum  prosit,  cum  opium  commixtum  pro¬ 
hibeat  ne  citius  per  intestina  transeat.  Ster¬ 
cora  prius  lutea,  nigraque,  aut  albida  et  tena- 


*  Appendix  to  Dr  Hamiltorfs  Observations ,  $c.  p.  46,  et 
seq. 

cia,  sensim  jam  colorem  suum  induunt  j  simul 
atque  haec  mutatio  fit,  aeger  convalescit. 

“  Plurimi  aegrorum  stercora  indurata  ex  alvo 
“  multa  dejiciebant,  coloris  nigri,  (cacao  li- 
u  quido  similia,)  bilem  denuo  meram,  simul 
<c  cum  muco  albumen  ovi  referente.  Alvo 
u  plene  soluta,  febris  decedere,  capitisque  do- 

lor  levari  coepit.55  Submuriatis  tamen  hy- 
drargyri  granis  Ix  totidemque  j alapae  duodecim 
inter  horas  adhibitis,  dejectiones  tres  solummo¬ 
do  editae  sunt :  hisque  peractis,  aloe  et  rheo 
utebatur.  Caeterum,  quamvis  febris,  ut  supra, 
aegrum'  reliquit,  nihilominus  inter  convalescen¬ 
dum  alvus  constipationi  proclivis  erat. 

•  Memoravit  Hamilton  plurimos  aegros  ca- 
tharticis  sanatos  esse.  Sub  autem  initium  libri 
sui,  ostensa  laxantium  et  purgantium  diversita¬ 
te,  plane  dicit,  “  se  velle  tantummodo  e  aegri 
“  corpore  faeces  ejicere,  eoque  quicquid  irri- 
“  tat  ab  intestinis  amovere,55  aut,  quod  eodem 
redit,  u  se  purgantia  adhibere,  dum  cavit  ne 
“  alvum  nisi  quam  leniter  movent.55 

Catharticis  aut  laxantibus  adhibitis,  nil  nisi 
stercora  ejicere,  purgantibus  vero  omnia  excer- 

nenda  promovere,  volumus.  Satis  notum  est, 
excretiones  in  intestina  augeri  posse  purgan¬ 
tium  ope  efficacium :  haud  ita  constat,  aeque 
prodesse  ac  si  aliis  quibusdam  remediis  utamur. 
Nam  a  Price  certiores  facti  sumus,  alvum, 
etiam  post  purgantia  adhibita,  torpuisse,  dum 
aegri  convalescerent ;  neque  dubitandum  est 
causam  constipationis  remotiorem  adhuc  per¬ 
mansisse,  neque  a  solitis  remediis  tollendam : 
inde  quoque  cernemus  quare  nemo,  cujus  sali** 
vam  hydrargyrus  moverat,  morbo  periisset. 


Alius  adhuc  morbus  qui  clarius  forsitan  de¬ 
monstret,  quantopere  functio  jecoris  sane  revo¬ 
cari  debet :  Dysenteriam  volo,  quae  ab  aliis  a 
contagione,  ab  aliis  nequaquam  provenire  puta¬ 
tur.  Utcunque  hoc  sit,  multa  sunt  documenta 
eam  de  novo  generari  posse. 

Indicia  hujus  morbi  praecipua  in  abdominis 
visceribus  sedem  tenent;  nempe,  dejectiones 
ab  intestinis  crebrae,  parcae,  mucosae,  sanguino¬ 
lentae  ;  dum  faeces  plerumque  retinentur,  aut 

excretas  bile  vel  leviter,  vel  haud  omnino  im¬ 
buuntur,  In  omnibus  exemplis  Dysenteria, 
jecur  post  mortem,  vel  structura  vel  functione 
vitiatum  reperitur  $  ita  ut  a  contagione,  an  ab 
aliis  causis  oriatur,  ingravescit  atque  protrahi¬ 
tur  a  muniis  jecinoris  depravatis ;  atque  hac 
depravatione  corrigenda,  bileque  sana,  quae  in¬ 
testina  excitat  roboratque,  in  ea  adducenda, 
promptissimum  auxilium  paratur. 


,  Ut  igitur  brevi  praecidam,  liceat  ut  hanc 
nostram  medendi  rationem,  cum  illa  quam  se¬ 
quitur  Hamilton,  componam. 

■ 

“  Look  noxv  on  this  picture ,  and  on  this.” 

Ille  nimirum,  cum  perspectum  haberet  alvi 
functiones  laesas  reparari  saepenumero  posse 
purgantium  ope ,  cumque  videret  eo  promptius 
valetudinem  confirmari,  quo  citius  decolor  alvi 
dejectio  naturales  suos  colores  sibi  sumeret : 
opiniones  suas  exinde  sumptas,  usuque,  ut  vi¬ 
detur,  stabilitas  prelo  commisit,  quo  laboribus 

suis  latius  caeteris  prodesset.  Huc  usque  non 
adversamur;  causis  autem  ac  natura  istarum 
mutationum  magis  intime  perspectis*  felices 
ejus  successus  longe  aliis  causis*  quam  quas  ab 
eo  recensentur*  referendos  putamus  :  quod  ad 
assequendos  aliis  quoque  utimur  remediis. 

Medicamentis  profecto  catharticis  vel  pur¬ 
gativis  potissimum  confidit*  quorum  effectus 
adeo  moderatur  ut  non  plene  solvant  alvum. 
Hac  methodo  perstitit*  donec  tandem  aliquan¬ 
do  prospera  evadat  valetudo.  Faeces  interim 
magis  fiunt  naturales*  quoad  colorem,  concre¬ 
tionem,  odorem.  Scilicet  ipsum  Hamilton 
sequor  dum  haec  refero  ;  haec  enim  omnia  assi¬ 
due  praecipere  vult.  Fatetur  porro  se  non  velle 
purgare  alvum,  queriturque,  quod  ad  hanc  rem 
pertinet,  se  male  intelligi :  Attamen  contra  di¬ 
cit  se  unice  velle  intestina  inania  reddere,  ut  id, 
quod  irritare  solet,  tollat.  Nonne  igitur  hoc 
fieri  possit  vel  semel  purgando  efficacius  ?  si 
tanti  tamque  graves  morbi  ex  alvo  faecibus  dif¬ 
ferta  pendeant,  quam  facile  iis  subveniendum 
est  ?  Ipsa  autem  ratio  medendi,  quam  sequitur 
Hamilton*  hujusmodi  opinionem  refellit.  Me- 

dicamina  enim  per  certum,  neque  ita  breve  tem¬ 
pus,  adhibendo  sedulo  persistit  $  neque  prius  sa¬ 
natur  aegri,  quam  alvi  excernenda  sanum  osten- 

f 

derint  colorem. 

Jure  igitur  percontari  licet,  quo  iste  sanus 
color  excernendorum  referendus  est  ?  quaenam 
quoque  organa  tam  felices  effectus  operari  va¬ 
leant  ?  Duas  tertias  partes  omnium  excer¬ 
nendorum  in  intestina  ingeruntur,  a  glandulis 
vel  intus  vel  proxime  sitis  ;  et  quicquid  escu¬ 
lentorum  in  intestina  crassiora  Iabitur,  ibi  fluido 
commistum,  statim  colorem  caeteraque  huic 
propria  sibi  sumere  consuevit.  Quoniam  au¬ 
tem,  deficiente  omnino  bile,  feces  pallidae  eva¬ 
dant,  constare  videtur  integrum  suum  colorem, 
flavum,  subfuscum  ab  illa  pendere.  Deliciente 
quoque  bile,  glandulae  in  intestina  parcius  ex¬ 
cernunt.  Quo  pigra  fit  alvus,  feces  durae,  scy» 
* 

balosae  immo  liquidae  interdum  modo  aliquid 
(ut  cibus  male  concoctus)  excitet  intestina  et 
irritet. 

Nitendum  est  igitur,  ut,  theoria  omnino  re¬ 
mota,  flavum,  naturalemque  fecum  colorem  re- 

cuperemus  ;  vel,  quod  idem  est,  ut  bilem  exci¬ 
temus,  quae  stimulos  suos  salutares  naturales- 
que  intestinis  admovens,  impeditis  eorum  func¬ 
tionibus  mederi  possit,  aegrumque  sanitate  et 
vigore  beet. 

Qua  tamen  vi  hoc  tam  magnum  efficiamus  ? 
purgantium  ope,  inquit  Hamilton  ;  hydrargyri 
contra  Cukry,  Cheyne,  Abernethy.  Atta¬ 
men  utrum  his  sive  illo  felicior  fuerit  successus, 
non  me  augurari  decet :  ex  perspecta  autem 
cujusque  medendi  ratione  quid  sit  verisimile 
conjiciendum  est  A  mitiori  igitur  cathartico 
exinaniuntur  solummodo,  ut  videtur,  intestina  : 
ab  efficaci  contra,  quicquid  a  singulis  viscerum 
excerni  solet,  id  quantitate  adaugetur.  Itaque 
satis  constat  mitius  illud  nihil  nobis  valere 
posse.  Ab  Hamilton  quoque  rejicitur,  quan- 
quam  non  ratione  sed  usu  doctus  impotentiam 
ejus  noverit.  Utitur  autem  hoc  efficaciori ;  non 
usque  ad  purgandum,  sed  tamen  ut  alvi  dejec¬ 
tionum  speciem  permittit,  eaque  corrigat  ex¬ 
cernenda,  a.  quibus  dejectiones  vitiatas  esse 
constat. 

Quoniam  autem  perspectum  habeamus  inte¬ 
gras  intestinorum  functiones  a  jecore  potissi¬ 
mum  pendere,  hoc  viscus  nobis  praecipue  cura 

i 

est.  Ex  multiplici  itidem  observatione,  tam 
nostra  quam  exteris  regionibus  habita,  sat  liquet 
vel  maximam  in  illud  vim  hydrargyrum  exer¬ 
cere,  utcunque  inter  se  medici  dissentiunt  de 
actione  ejus,  sive  localis  sit  sive  generalis.  Alii 
licet  credant  corpus  humanum  magna  detri¬ 
menta  ab  illo  capere ;  ego  tamen  non  dubito 
affirmare,  hydrargyrum  nulli  remediorum  se¬ 
cundum  esse,  quse  in  Materia  nostra  Medica 
utilia  simul  ac  paucissima  numerantur.  Verum 
enim  vero  Cortex  Peru  vi  anus  exemplo  tradi¬ 
tur  posteris  quam  parum  imperitorum  conviciis 
confidendum  est,  quippe  qui  olim  vituperatus, 
nunquam  satis  hodie  laudari  possit.  Credide¬ 
rim  quoque  medicum,  cui  sat  notum  est  quam 
magno  ac  gravi  ipse  fungitur  officio,  non  velle 
incerti  remedii  nimias  experiri  vires,  donec  na¬ 
turam  ejus  penitus  perspexerit,  effectusque  re¬ 
ligiosissime  observaverit.  Quicquid  autem  in 
hydrargyro  noxium  est,  id  plerumque  experiri 

solet,  non  nisi  cum  corporis  constitutio  plenius 
afficiatur.  Quod  sane  haud  unquam  necessarium 
est, — sin  improviso  evenerit  illico  intermitten¬ 
dum  est  medicamentum.  Locales  ejus  effectus 
excitare  volumus :  neque,  si  ex  idiosyncrasi 
quorundam  constitutio  afficiatur,  id  quod  for¬ 
tuito  occurrit,  remedii  vitio  est  habendum. 

Haud  satis  notum  est,  qua  ratione  medica¬ 
mentum  operari  possit  in  aliquod  organum 
quod  non  directe  afficiat.  Utcunque  tamen  ex¬ 
plicanda,  sic  se  habet  res.  Si  enim  gingivae 
hydrargyro  affricentur,  glandulae  quae  salivam 
cient  mox  intumescent,  eamque  copiosissime 
excernent.  Hic  autem,  quanquam  in  extremi¬ 
tates  solummodo  ductuum  agit  hydrargyrus, 
aeque  moventur  glandulae,  ac  si  toto  systemate 
receptum  fuisset.  Pari  quoque  ratione,  si  in 
intestina  recipitur,  ibique  ab  opio  retinetur, 
aut  tam  parva  adhibetur  quantitate  ut  non  pur¬ 
gat  alvum,  nonne  fieri  potest  ut  in  viscera  ab¬ 
dominis  talem  exerceat  vim,  qualem  illitis  gin¬ 
givis  in  glandulas  salivarias?  Hoc  utcunque 
sit,  faeces  rite  dejiciuntur,  colore  quoque  ac  eae- 

teris  quae  sibi  propria  sunt,  atque  a  jecinore  de¬ 
rivantur,  distinctae.  Adhibito  hydrargyro,  haec 
salutis  signa  se  constanter  ostendunt :  jure 
igitur  credendum,  illi  se  debere  referri. 

Qui  igitur  successus  hanc  medendi  rationem 
consequantur,  eos  ostendet  liber  ab  Abernethy 
editus  <c  de  morbis  localibus” — ostendent  tracta¬ 
tus  a  Cheyne  “  de  morbis  infantum.”  Narra¬ 
vit  quoque  Ferguson  historias  istorum  militum 
qui  dysenteria  laborarent,  dum  exercitus  His¬ 
pania  cederet,  ducente  Illustrissimo  Moore. 
Hydrargyrum  adhibendo  per  singulas  horas, 
vel  secunda  quaque,  ad  granum  unum  donec 
os  afficiretur,  adeo  felici  successu  aegros  tracta¬ 
vit,  ut  ingenuo  cuique  utilitas  ejus  satis  super- 
que  innotescat.  Mihi  nimirum  in  concilio 
erat,  narrationem  ejus  in  compendium  redi¬ 
gere,  et  huic  operi  inserere  :  inter  acta  autem 
Societatis  Medico-Chirurgicae  apud  Londinum 
recensitur ;  quorum  in  eodem  secundo  volu¬ 
mine  historiae  quaedam  hydrocephali  reperiun- 
tur,  qui  vel  originem  vel  incrementa  duceret  a 
jecore  vitiato. 

Haec  habui  de  quaestione  satis  gravi  quae  di¬ 
cerem  :  qualiacunque  autem  fuerint,  spero  sal¬ 
tem  me  illius  non  oblitum  fuisse, sine  pertina - 
cia  refellere” 


FINIS. 


